L'Escola Municipal de Teatre representarà ‘Reses’ hui i demà en el Centre Cultural Mario Monreal
23 de juny 2021

Hui, dia 23 i demà 24 de juny, el Centre Cultural Mario Monreal acull la proposta escènica de 2n de Formació Actoral de l'Escola Municipal de Teatre, titulada Reses. Totes dos actuacions seran a les 20.00 hores. Encara que l'entrada és gratuïta, serà necessari adquirir-la prèviament a través del web de servientradas, ja que l'aforament està limitat per motius de seguretat sanitària.

  

Esta activitat s'emmarca en la Mostra de Formació Actoral de l'Escola Municipal de Teatre, coordinada per la Universitat Popular, que ha presentat este any tres exercicis escènics diferents, en tres espais de Sagunt i del Port de Sagunt, des del dia 18 de juny fins a l'11 de juliol. A més a més, també es compta amb la col·laboració del departament de Cultura per al desenvolupament dels actes de la mostra. 

  

D'altra banda, en esta obra de teatre el públic es trobarà al si de la llar d'una família de l'Espanya d'alta nissaga, els Hidalgo. Una finca ramadera en plena devesa extremenya reconeguda en tot el país pels seus caps de bestiar i per la inevitable taca social que orbita sobre el seu propi nom. Una reunió inesperada ha sigut organitzada amb urgència per la matriarca del clan, per a abordar un assumpte d'extrema gravetat per a tota la família. Coneixerem les entranyes dels Hidalgo a través dels testimoniatges dels seus personatges.

  

Les entrades de l'actuació, que serà en castellà, es poden adquirir a través d'este [enllaç​](https://www.servientradas.com/espectaculo/AYUNTAMIENTO_DE_SAGUNTO/3/reses.html). Així mateix, durant tota la representació es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic.

![Imagen sin texto alternativo.](/media/u2ukdmqn/85-c_cartelreses.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-escola-municipal-de-teatre-representara-reses-hui-i-dema-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-escola-municipal-de-teatre-representara-reses-hui-i-dema-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-escola-municipal-de-teatre-representara-reses-hui-i-dema-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/l-escola-municipal-de-teatre-representara-reses-hui-i-dema-en-el-centre-cultural-mario-monreal/)